作者：王易简
词牌/韵律：摸鱼儿

paragraphs: 怪鲛宫、水晶帘卷，冰痕初断香缕。
澄波荡桨人初到，三十六陂烟雨。
春又去。
伴点点荷钱，隐约吴中路。
相思日暮。
恨洛浦娉婷，芳钿翠剪，奁影照凄楚。
功名梦，消得西风一度。
高人今在何许。
鲈香菰冷斜阳里，多少天涯意绪。
谁记取。
但枯豉红盐，溜玉凝秋箸。
尊前起舞。
算唯有渊明，黄花岁晚，此兴共千古。